Ο Ανθρωποφάγος

Ο Ανθρωποφάγος (γνωστή στο Ηνωμένο Βασίλειο ως Anthropophagous: The Beast και στις Ηνωμένες Πολιτείες ως The Grim Reaper επίσης γνωστή και ως Zombie 7) είναι μια ιταλική ταινία τρόμου του 1980 σε σκηνοθεσία Τζο Ντ'Αμάτο ο οποίος έγραψε το σενάριο μαζί με τον Τζώρτζ Ήστμαν, ο οποίος πρωταγωνίστησε στην ταινία ως το τέρας. Στην ταινία έπαιξαν επίσης οι Τίζα Φάρροου (στον τελευταίο της ρόλο), Σαβέριο Βαλόνε, Σερένα Γκράντι και Μαρκ Μπόντιν. Το Antropophagus ήταν ένα από τα περίφημα "Video Nasties" τα οποία διώκονταν στο Ηνωμένο Βασίλειο στις αρχές του 1980.

 Μια ομάδα τουριστών βρίσκεται κατά λάθος σε ένα ακατοίκητο μικρό νησί του Αιγαίου όπου καταδιώκονται από έναν τρελό, βίαιο, και παράξενο δολοφόνο ο οποίος έσφαξε και έφαγε τους πρώην κατοίκους του νησιού. Τζώρτζ Ήστμαν ως Νίκος Καραμανλής (τέρας) Τίζα Φάρροου ως Τζούλι Σαβέριο Βαλόνε ως Άντι Σερένα Γκράντι ως Μάγκι Μαρκ Μπόντιν ως Ντάνιελ Μπομπ Λάρσον ως Άρνολντ Ρουμπίνα Ρέι ως Ιρίνα Καραμανλή Σάιμον Μπέικερ ως Πρώτο Θύμα Μαρκ Λόγκαν ως Δεύτερο Θύμα Το Antropophagus ήταν η πρώτη "ευθεία" ταινία τρόμου του σκηνοθέτη Τζο Ντ'Αμάτο ο οποίος στο παρελθόν είχε σκηνοθετήσει ερωτικές ταινίες τρόμου όπως το Emanuelle in America και το Erotic Nights of the Living Dead. Ο Ντ'Αμάτο και ο Τζώρτζ Ήστμαν ήταν συνεργάτες εδώ και καιρό, και ο Ήστμαν είχε πρωταγωνιστικούς ρόλους σε πολλές από τις ταινίες του Ντ'Αμάτο. Στο ντοκιμαντέρ Totally Uncut 2 ο Ντ'Αμάτο δήλωσε ότι η ταινία έγινε αποκλειστικά και μόνο για τις ξένες αγορές. Ο Ντ'Αμάτο και ο Ήστμαν ισχυρίζονταν ότι, ακόμη και αν η ταινία πήγε πολύ καλά σε άλλες χώρες, ήταν μία αποτυχία στην Ιταλία. Ο Ήστμαν αποκάλυψε ότι ποτέ δεν του άρεσε η ταινία, αν και απολάμβανε παίζοντας σε αυτή. Η ταινία κυκλοφόρησε άκοπη σε βιντεοκασέτα στο Ηνωμένο Βασίλειο από την VFP. Η ταινία έγινε μια από τις κακόφημες ταινίες της λίστας "Video Nasties". Αργότερα διώχθηκε επιτυχώς το 1984. Αυτό οφείλεται κυρίως στην περίφημη σκηνή κανιβαλισμού ενός ανθρώπινου εμβρύου. Στην πραγματικότητα, το έμβρυο ήταν γδαρμένο κουνέλι. Αυτό δεν εμπόδισε την ταινία από το να περιγραφεί ψευδώς ως μια ταινία snuff, μια ιστορία που παρουσιάστηκε ακόμα και στα BBC News. Είναι πλέον διαθέσιμη σε DVD στο Ηνωμένο Βασίλειο σε μια έκδοση με περικοπές από την Hollywood DVD. Το Antropophagus γνώρισε επίσης μια άλλη κυκλοφορία στο Ηνωμένο Βασίλειο, πριν από την απαγόρευση του από μια πολύ μικρή εταιρεία βίντεο γνωστή ως Videoshack. Αυτή η έκδοση, αν και κομμένη, είναι συλλεκτική μεταξύ των οπαδών σήμερα, λόγω της εξαιρετικά σπάνιας ύπαρξής της. Η ταινία κυκλοφόρησε στους κινηματογράφους στην Αμερική με τον τίτλο "The Grim Reaper" γύρω στο 1981 από την πρώην ανεξάρτητη εταιρεία διανομής Film Ventures International, σε μια βαριά επεξεργασμένη έκδοση για την αξιολόγηση Ε. Το 1981 ο Τζο Ντ'Αμάτο σκηνοθέτησε την πορνογραφική ταινία Porno Holocaust στην οποία πρωταγωνιστεί και πάλι ο Τζώρτζ Ήστμαν και έχει παρόμοιο σενάριο. Ο Ντ'Αμάτο το 1981 σκηνοθέτησε μια ανεπίσημη συνέχεια με τον τίτλο Absurd. Ένα γερμανικό ριμέικ της ταινίας σε σκηνοθεσία Ανδρέας Σνας και με τίτλο Anthropophagous 2000, κυκλοφόρησε το 1999. Antropophagus στο Rotten Tomatoes Antropophagus στο Allmovie Παρουσίαση της ταινίας στο b-movies.gr